|  |  |
| --- | --- |
| ***Zmluva o súčinnosti***  *podľa § 16 zákona č. 83/1990 Zb. Zákona o združovaní občanov*  ***I. Zmluvné strany*** | |
| *Celý názov organizácie:* | **Slovenská nohejbalová asociácia** |
| *IČO:* | 30806887 |
| *DIČ:* | 2021778253 |
| *Adresa sídla:* | Junácka 2951/6, 83280 Bratislava - mestská časť Nové Mesto |
| *Poštová adresa:* | 038 02 Diaková 111 |
| *V zastúpení:* | Ing. Miroslav Kováč, prezident SNA |
| *Číslo bankového účtu:* | **SK66 0200 0000 0017 8646 0854** |
| ***a*** | |
| *Celý názov organizácie:* |  |
| *IČO:* |  |
| *DIČ:* |  |
| *Adresa sídla:* |  |
| *Poštová adresa (ak je iná ako adresa sídla):* |  |
| *V zastúpení:* |  |
| *Číslo bankového účtu:* |  |

(ďalej obaja spoločne ako „zmluvné strany“)

***II. Predmet zmluvy***

1. Predmetom tejto zmluvy je záväzok zmluvných strán poskytovať si vzájomnú súčinnosť, na dosiahnutie cieľa - vykonávanie športovej činnosti, organizovanie, riadenie, správu, podporu a rozvoj športu **nohejbal**.

Zmluvné strany sa dohodli, že príslušnosť klubu k športovej organizácii **Slovenská nohejbalová asociácia** je v zmysle Zákona o športe §3 založená:

* 1. účasťou v súťaži za športovú organizáciu,
  2. účasťou v súťaži organizovanej alebo riadenej športovou organizáciou alebo inou právnickou osobou ňou poverenou organizovaním alebo riadením súťaže,
  3. účasťou na organizovaní alebo na riadení súťaže športovou organizáciou alebo inou právnickou osobou ňou poverenou organizovaním alebo riadením súťaže,
  4. registráciou za športovú organizáciu,
  5. športovou reprezentáciou,
  6. členským vzťahom alebo dobrovoľníckym vzťahom k športovej organizácii,
  7. zmluvným vzťahom so športovou organizáciou, ktorého predmetom je športová činnosť, ak ide o športovca alebo športového odborníka,
  8. účasťou na riadení a správe športovej organizácie,
  9. účasťou na príprave na súťaž a na súťaži športovca alebo družstva.

***III. Rozsah práv a povinností zmluvných strán***

1. Slovenská nohejbalová asociácia (ďalej len „SNA“) sa zaväzuje, že súčinnosť podľa tejto zmluvy poskytne:

1. na odbornej úrovni, s odbornou starostlivosťou a v lehotách dohodnutých zmluvnými stranami a stanovených *Konferenciou SNA* a *Plánom činnosti SNA* podmienky pre kluby organizované v SNA tak, aby im umožňovala účasť na všetkých aktivitách organizovaných SNA v zmysle *štatútu SNA*,
2. účelne a hospodárne bude využívať finančné prostriedky vyplývajúce z členských príspevkov, štartovného, registračných poplatkov a poskytnutých dotačných prostriedkov pre prospech činnosti klubu a jeho jednotlivcov, ako aj pri zabezpečovaní činnosti a reprezentácie nohejbalu v zmysle *Hospodárskej smernice SNA*,
3. v súlade so záujmami zmluvných strán svedomito, riadne a včas, za dôsledného využitia všetkých zákonných prostriedkov, bude riadiť a realizovať organizačné opatrenia, ktoré zmluvné strany odsúhlasili *Konferenciou SNA*,
4. zabezpečením zastupovania športovcov a klubov voči medzinárodnej federácii UNIF a EFTA a ich účasti na medzinárodných súťažiach v nohejbale.

2. Združenie (spolok, klub): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ sa zaväzuje, že súčinnosť podľa tejto zmluvy poskytne:

1. rešpektovaním podmienok členstva v Slovenskej nohejbalovej asociácii v zmysle *Stanov SNA*, riadne a včas platiť členské príspevky a iné príspevky, ktoré schválila *Konferencia SNA* a vystupovať v duchu morálnych zásad a fair play, dbať o dobré meno Slovenskej nohejbalovej asociácie,
2. rešpektovaním práv a povinností člena (klubu / fyzickej osoby v zmysle *Stanov SNA*),
3. vyvíjaním aktívnej činnosti na správe, byť volený do orgánov SNA,
4. podieľaním sa na činnosti SNA v zmysle úloh a opatrení vyplývajúcich z *Ročného plánu činnosti* a ostatných dokumentov SNA a byť informovaný o jeho činnosti,
5. aktívnym zapájaním sa do súťaží organizovaných SNA,
6. rešpektovaním smerníc, plánov a úloh orgánov SNA,
7. obracaním sa na orgány SNA s podnetmi a sťažnosťami a žiadať o stanovisko,
8. chránením a ošetrovaním zvereného majetku SNA a klubu.

***IV. Zánik zmluvy***

1. Táto zmluva zaniká:

1. písomnou dohodou zmluvných strán,
2. písomnou výpoveďou ktorejkoľvek zmluvnej strany, aj bez udania dôvodu (výpovedná lehota je jednomesačná a začína plynúť dňom po preukázateľnom doručení výpovede zmluvnej strane),
3. odstúpením od tejto zmluvy zo strany jednej zo zmluvných strán,
4. zaniknutím členstva v SNA vylúčením *Konferenciou SNA*.

2. Oznámenie o odstúpení od tejto zmluvy musí byť písomné, doručené druhej zmluvnej strane, pričom na tento účel budú zmluvné strany používať doporučené zásielky s doručenkou. Ak adresát zásielku neprevezme alebo sa vráti s vyznačením „adresát nezastihnutý“ platí, že za dátum doručenia bude považovaný dátum uloženia zásielky na pošte.

Táto zmluva sa uzatvára na dobu neurčitú.

Túto zmluvu možno meniť alebo dopĺňať iba formou písomných dodatkov podpísaných jej zmluvnými stranami.

Táto zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim.

Zmluva je vyhotovená vo dvoch vyhotoveniach, z ktorých po jednom exemplári obdržia zmluvné strany.

Vzťahy touto zmluvou neupravené sa spravujú príslušnými ustanoveniami *Občianskeho zákonníka*, a ostatnými právnymi predpismi platnými na území *Slovenskej republiky*.

Účastníci zmluvy vyhlasujú, že obsah tejto zmluvy je im dostatočne určitý a zrozumiteľný, je prejavom ich slobodnej a vážnej vôle, dohodu si prečítali, oboznámili sa s jej obsahom a na znak súhlasu ju vlastnoručne podpisujú.

|  |  |  |
| --- | --- | --- |
| *Dátum a miesto podpisu:* |  | |
| *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*  *podpis prezidenta*  *Slovenskej nohejbalovej asociácie* | | *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*  *podpis štatutárneho orgánu*  *združenia (spolku, klubu)* |